Bekendtgørelse for Grønland om kapital til opfyldelse af det individuelle solvenstillæg for pengeinstitutter og realkreditinstitutter

I medfør af § 124, stk. 8, i lov om finansiel virksomhed, som sat i kraft for Grønland ved kongelig anordning nr. 1252 af 15. december 2004, som ændret ved anordning nr. 1047 af 1. september 2010, anordning nr. 838 af 14. august 2012, anordning nr. 1675 af 16. december 2015, anordning nr. 1676 af 16. december 2015, anordning nr. 1677 af 16. december 2015, anordning nr. 1678 af 16. december 2015, anordning nr. 1679 af 16. december 2015, anordning nr. 1680 af 16. december 2015, anordning nr. 1681 af 16. december 2015, anordning nr. 1682 af 16. december 2015, anordning nr. 1683 af 16. december 2015, anordning nr. 1684 af 16. december 2015, anordning nr. 1685 af 16. december 2015, anordning nr. 1686 af 16. december 2015, anordning nr. 1687 af 16. december 2015, anordning nr. 1688 af 16. december 2015, anordning nr. 1330 af 6. december 2019, anordning nr. 1327 af 6. december 2019, anordning nr. 1323 af 6. december 2019, anordning nr. 1324 af 6. december 2019, anordning nr. 68 af 29. januar 2020, anordning nr. 1096 af 29. juni 2022 og anordning nr. 921 af 26. juni 2023, fastsættes:

*Anvendelsesområde*

**§ 1.** Denne bekendtgørelse finder anvendelse på:

1. Pengeinstitutter.
2. Realkreditinstitutter.
3. Koncerner, hvor den øverste modervirksomhed i Grønland er et pengeinstitut eller en pengeinstitutholdingvirksomhed.
4. Koncerner, hvor den øverste modervirksomhed i Grønland er et realkreditinstitut eller en realkreditinstitutholdingvirksomhed.

*Kapitalens kvalitet og sammensætning*

**§ 2.** Den kapital, der anvendes til dækning af det i § 124, stk. 3, i lov om finansiel virksomhed, som sat i kraft for Grønland ved kongelig anordning, nævnte individuelle solvenstillæg, skal bestå af mindst 56,25 pct. egentlig kernekapital. Mindst 75 pct. af kapitalen skal bestå af kernekapital. De resterende 25 pct. kan bestå af egentlig kernekapital, hybrid kernekapital eller supplerende kapital.

*Stk. 2*. Finanstilsynet kan pålægge en virksomhed at anvende en højere andel egentlig kernekapital eller kernekapital end angivet i stk. 1 under hensyntagen til de specifikke forhold, som er gældende for virksomheden.

*Ikrafttræden*

**§ 3.** Bekendtgørelsen træder i kraft den 1. februar 2024.

*Erhvervsministeriet, den XX 2024*

*xxx*

/xxx